KOMISJONI TEATIS,

milles käsitletakse selliste potentsiaalselt madala riskiastmega toimeainete loetelu, mis on heaks kiidetud kasutamiseks taimekaitses

(2018/C 265/02)

1. SISSEJUHATUS

Nagu on märgitud Euroopa Parlamendi ja nõukogu määruse (EÜ) nr 1107/2009 (1) (edaspidi „määrus“) põhjenduses 17, tuleks kindlaks määrata madala riskiastmega ained ja lihtsustada neid sisaldavate taimekaitsevahendite turulelaskmist. Lisaks tuleks kooskõlas Euroopa Parlamendi ja nõukogu direktiivi 2009/128/EÜ (pestitsiidide säästva kasutamise kohta) (2) eesmärkidega edendada selliste taimekaitsevahendite kasutamist, millel on väikseim negatiivne mõju inimeste ja loomade tervisele ning keskkonnale.

Toimeained, mis vastavad määruse artiklis 4 sätestatud heakskiitmise kriteeriumidele ja määruse artiklis 22 sätestatud madala riskiastmega ainete kriteeriumidele, kiidetakse heaks kui madala riskiastmega ained. Need lisatakse komisjoni rakendusmääruse (EL) nr 540/2011 (3) lisas esitatud heakskiidetud toimeainete loetelu D osasse. Teave madala riskiastmega ainete kohta on kättesaadav Euroopa pestitsiidide andmebaasis aadressil http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

Taimekaitsevahendeid, mis sisaldavad määruse artikli 47 nõuetele vastavaid madala riskiastmega aineid, lubavad liikmesriigid kasutada madala riskiastmega taimekaitsevahenditena.

Nõukogu direktiiviga 91/414/EMÜ, (4) mis asendati määrusega, ei nähtud ette toimeainete heakskiitmist madala riskiastmega ainena. Siiski võidakse mitut kõnealuse direktiivi alusel varem heaks kiidetud ainet (eelkõige aineid, mille suhtes kohaldati komisjoni määrust (EÜ) nr 2229/2004 (5) läbivaatamisprogrammi neljanda etapi kohta) potentsiaalselt määratleda madala riskiastmega ainena.

Käesoleva teatise eesmärk on aidata liikmesriikidel saavutada direktiivi 2009/128/EÜ eesmärke ning eelkõige rakendada kõnealuse direktiivi artikli 12 ja 14 sätteid, samuti kohaldada integreeritud taimekaitse üldpõhimõtteid. Selleks on käesolevas teatises esitatud direktiivi 91/414/EMÜ kohaselt heaks kiidetud selliste toimeainete loetelu, mille puhul eeldatakse, et need vastavad määruse artikli 22 madala riskitasemega ainete kriteeriumidele.

Loetelu koostatakse teavitamise eesmärgil ning selle aluseks on sellistes toimikutes ja hindamisaruannetes sisalduv teave, mille põhjal kiideti ained heaks vastavalt direktiivile 91/414/EMÜ. Selle teabe alusel uuriti kõnealuse direktiivi kohaselt heaks kiidetud toimeainete vastavust määruse artikli 22 nõuetele ning eelkõige määruse II lisa punktis 5 sätestatud kriteeriumidele (edaspidi „madala riskiastmega ainete kriteeriumid“). Uurimise viis läbi komisjon madala riskiastmega ainete ja toodetega tegeleva töörühma abiga.

Loetelu ei mõjuta edaspidi määruse (EÜ) nr 1107/2009 kohaselt läbi viidavate selliste hindamiste tulemusi, mis tehakse eesmärgiga toimeaine heakskiitmise otsust uuendada, muuta või läbi vaadata. Loetellu kandmine ei anna toimeainele ametlikult madala riskiastmega aine staatust ega too kaasa selle lisamist komisjoni rakendusmääruse (EL) nr 540/2011 lisa D osas esitatud madala riskiastmega toimeainete loetellu, kuna see võib toimuda üksnes määruse kohase täieliku hindamise ja otsuse alusel.

Seega ei või anda luba kasutada loetellu kantud aineid sisaldavaid taimekaitsevahendeid madala riskiastmega toodetena ning nende suhtes ei kohaldata madala riskiastmega tooteid käsitlevaid spetsiaalseid õigusnorme. Liikmesriigid võivad siiski kasutada loetelu vajaduse korral kasutajate ja muude sidusrühmade teavitamiseks ning selleks, et edendada tulemuslikumalt väiksema riskiastmega aineid sisaldavate taimekaitsevahendite kasutamist, et aidata kaasa direktiivi 2009/128/EÜ eesmärkide saavutamisele.

Käesoleva teatise eesmärk on aidata liikmesriikide ametiasutusi direktiivi 2009/128/EÜ kohaldamisel. ELi õiguse siduva tõlgendamise pädevus on ainult Euroopa Liidu Kohtul.

2. SELLISTE TOIMEAINETE LOETELU, MIS EELDATAVASTI VASTAVAD MÄÄRUSE ARTIKLI 22 NÕUETELE

2.1. Mikroorganismid

Aine nimetus Pestitsiidi liik Adoxophyes orana GV, tüvi BV-0001 Insektitsiid Ampelomyces quisqualis, tüvi AQ10 Fungitsiid Bacillus amyloliquefaciens subsp. plantarum D747 Fungitsiid Bacillus firmus I-1582 Nematitsiid Bacillus pumilus QST 2808 Fungitsiid Bacillus subtilis, tüvi QST 713 Bakteritsiid, fungitsiid Bacillus thuringiensis subsp. Aizawai, tüved ABTS-1857 ja GC-91 Insektitsiid Bacillus thuringiensis subsp. Israeliensis (serotüüp H-14), tüvi AM65-52 Insektitsiid Bacillus thuringiensis subsp. Kurstaki, tüved ABTS 351, PB 54, SA 11, SA12 ja EG 2348 Insektitsiid Beauveria bassiana, tüved ATCC 74040 ja GHA Insektitsiid Candida oleophila, O-tüvi Fungitsiid Cydia pomonella granuloosviirus (CpGV) Insektitsiid Gliocladium catenulatum, tüvi J1446 Fungitsiid Helicoverpa armigera nukleaarse polühedroosi viirus (HearNPV) Insektitsiid Lecanicillium muscarium (varem Verticillium lecanii), tüvi Ve6 Insektitsiid Metarhizium anisopliae var. anisopliae, tüvi BIPESCO 5/F52 Insektitsiid Phlebiopsis gigantea (erinevad tüved) Fungitsiid Pythium oligandrum M1 Fungitsiid Spodoptera exigua nukleaarse polühedroosi viirus Insektitsiid Spodoptera littoralise nukleaarse polühedroosi viirus Insektitsiid Streptomyces K61 (varem S. griseoviridis) Fungitsiid Trichoderma asperellum (varem T. harzianum), tüved ICC012, T25 ja TV1 Fungitsiid Trichoderma asperellum (tüvi T34) Fungitsiid Trichoderma atroviride (varem T. harzianum), tüved IMI 206040 ja T11 Fungitsiid Trichoderma atroviride, tüvi I-1237 Fungitsiid Trichoderma gamsii (varem T. viride), tüvi ICC080 Fungitsiid Trichoderma harzianum, tüved T-22 ja ITEM 908 Fungitsiid Trichoderma polysporum, tüvi IMI 206039 Fungitsiid Verticillium albo-atrum (varem Verticillium dahliae), tüvi WCS850 Fungitsiid Kabatšoki kollamosaiikviiruse nõrgestatud tüvi Enesekaitsemehhanismide esilekutsuja

2.2. Muud ained

Aine nimetus Pestitsiidi liik Märkused Alumiiniumammooniumsulfaat Repellent Ammooniumatsetaat Atraktant Askorbiinhape Fungitsiid Verejahu Repellent Kaltsiumkarbonaat Repellent Rasva destilleerimisjäägid Repellent Rasvhapped C7 kuni C20 Insektitsiid, akaritsiid, herbitsiid, taimekasvuregulaator See ei hõlma vabu rasvhappeid, mille süsinikuahela pikkus on lühem kui C9 (st enanthape, kaprüülhape) FEN 560 (lambaläätse seemnetest jahvatatud pulber) Insektitsiid Küüslauguekstrakt Repellent Giberelliinhape Taimekasvuregulaator Giberelliin Taimekasvuregulaator Heptamaloksüloglükaan Enesekaitsemehhanismide esilekutsuja Hüdrolüüsitud valgud Insektitsiid Lubjakivi Repellent Maltodekstriin Insektitsiid Pipratolmu ekstraheerimisjääk (PDER) Repellent Taimeõlid/rapsiseemneõli Insektitsiid, akaritsiid Kaaliumvesinikkarbonaat Fungitsiid Proheksadioon Taimekasvuregulaator Kvartsliiv Repellent Lõhna abil toimivad taimse või loomse päritoluga repellendid/kalaõli Repellent Lõhna abil toimivad taimse või loomse päritoluga repellendid/lambarasv Repellent Merevetikaekstrakt (varem merevetikaekstrakt ja merevetikad) Taimekasvuregulaator Naatriumalumiiniumsilikaat Repellent Liblikaliste hargnemata ahelaga feromoonid Atraktant Kasutatakse mahutite abil Väävel Fungitsiid, akaritsiid, repellent Uurea Insektitsiid

(1) Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 304, 24.11.2009, lk 1).

(2) Euroopa Parlamendi ja nõukogu 21. oktoobri 2009. aasta direktiiv 2009/128/EÜ, millega kehtestatakse ühenduse tegevusraamistik pestitsiidide säästva kasutamise saavutamiseks (ELT L 309, 24.11.2009, lk 71).

(3) Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

(4) Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

(5) Komisjoni 3. detsembri 2004. aasta määrus (EÜ) nr 2229/2004, milles sätestatakse nõukogu direktiivi 91/414/EMÜ artikli 8 lõikes 2 osutatud tööprogrammi neljanda etapi täiendavad üksikasjalikud rakenduseeskirjad (ELT L 379, 24.12.2004, lk 13).